《暇日登尚絅秀才楼居率成四律以贺 其四》
明代·唐桂芳

师山山主文章伯，有弟能诗妙活人。坐拥落梅终日雪，梦回芳草满池春。

光华海上三珠树，祥瑞人间一角麟。小阮近来书更好，蛮笺半幅笔如神。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。